Die Suidelike Vuurwiel-sterrestelsel (ook bekend as Messier 83 of NGC 5236) is ’n staafspiraalsterrestelsel sowat 14,7 miljoen ligjare van die Aarde af in die sterrebeeld Noordelike Waterslang. Dit is in 1752 in die Kaap die Goeie Hoop deur Nicolas-Louis de Lacaille ontdek en Charles Messier het dit in 1781 in sy katalogus van komeetagtige voorwerpe opgeneem. Dit is een van die naaste en helderste staafspiraalstelsels en kan met ’n verkyker gesien word. Ses supernovas is al in M83 gesien: SN 1923A, SN 1945B, SN 1950B, SN 1957D, SN 1968L en SN 1983N. Op 16 Junie 2008 het ’n Nasa-projek aangekondig dat ’n groot aantal nuwe sterre in die buitenste streke van die sterrestelsel gevind is. Voorheen is geglo dié streke het nie die nodige materiaal vir stervorming nie. "Multimedia Gallery: M83 – Southern Pinwheel Galaxy" (in Engels). NASA/JPL-Caltech/WISE Team. 25 Junie 2010. Geargiveer vanaf die oorspronklike op 24 Oktober 2019. Besoek op 27 Oktober 2012. K. G. Jones (1991). Messier's Nebulae and Star Clusters (2de uitg.). Cambridge: Cambridge University Press.